stanford-oval/wikipedia huggingface dataset:
อะเลคเซย์ มีรันชุค

| 0 | 1 | 2 | 3 |
| --- | --- | --- | --- |
 มีรันชุคขณะเล่นให้กับโลโคโมติฟมอสโกใน ค.ศ. 2020
ข้อมูลส่วนตัว
ชื่อเต็ม:  อะเลคเซย์ อันเดรเยวิช มีรันชุค
วันเกิด:   (1995-10-17) 17 ตุลาคม ค.ศ. 1995 (28 ปี)
สถานที่เกิด:  สลาเวียนสค์-นา-คูบานี รัสเซีย
ส่วนสูง:  1.82 เมตร (6 ฟุต 0 นิ้ว)
ตำแหน่ง:  กองกลางตัวรุก, กองหน้า
ข้อมูลสโมสร
สโมสรปัจจุบัน:  อาตาลันตา
หมายเลข:  59
สโมสรเยาวชน
2008–2010:  โอลิมป์สลาเวียนสค์-นา-คูบานี
2010–2011:  สปาร์ตัคมอสโก
2011–2013:  โลโคโมติฟมอสโก
สโมสรอาชีพ*
| ปี |  ทีม |  ลงเล่น |  (ประตู) |
| 2013–2020 |  โลโคโมติฟมอสโก |  178 |  (32) |
| 2020– |  อาตาลันตา |  25 |  (4) |
ทีมชาติ‡
| 2012 |  รัสเซีย อายุไม่เกิน 17 ปี |  5 |  (0) |
| 2013 |  รัสเซีย อายุไม่เกิน 19 ปี |  3 |  (1) |
| 2013–2016 |  รัสเซีย อายุไม่เกิน 21 ปี |  20 |  (1) |
| 2015– |  รัสเซีย |  35 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 10:23, 24 พฤษภาคม 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16 มิถุนายน 2021
อะเลคเซย์ อันเดรเยวิช มีรันชุค (รัสเซีย: Алексей Андреевич Миранчук, สัทอักษรสากล: [ɐlʲɪkˈsʲej ɐnˈdrʲe(j)ɪvʲɪtɕ mʲɪrɐnˈtɕuk]; เกิดวันที่ 17 ตุลาคม ค.ศ. 1995) เป็นนักฟุตบอลชาวรัสเซียที่เล่นในตำแหน่งกองกลางตัวรุกหรือกองหน้าให้กับอาตาลันตาในเซเรียอาและทีมชาติรัสเซีย
ทีมชาติ

มีรันชุคลงเล่นนัดแรกให้กับทีมชาติรัสเซียเมื่อวันที่ 7 มิถุนายน ค.ศ. 2015 ในนัดกระชับมิตรที่พบกับเบลารุสที่สนามกีฬาอะเรนาคิมกี โดยเขาได้ลงเล่นแทนที่ยูรี จีร์คอฟ ในนาทีที่ 71 และทำประตูช่วยให้ทีมเอาชนะไปได้ 4–2
วันที่ 11 พฤษภาคม ค.ศ. 2018 เขามีชื่อในทีมชาติชุดเบื้องต้นสำหรับการแข่งขันฟุตบอลโลก 2018 และในวันที่ 3 มิถุนายน เขายังคงมีชื่อในชุดสุดท้ายที่ตัดตัวแล้ว เขาลงเล่นในฟุตบอลโลกเพียงนัดเดียวในรอบแบ่งกลุ่มนัดสุดท้ายที่รัสเซียแพ้อุรุกวัย 0–3 และเขาถูกเปลี่ยนตัวออกหลังจากที่ลงเล่นไปได้หนึ่งชั่วโมง โดยมีฟิโอดอร์ สโมลอฟ สลับมาลงเล่นแทน
วันที่ 11 พฤษภาคม ค.ศ. 2021 เขามีชื่อติดทีมชาติชุดเบื้องต้นสำหรับการแข่งขันฟุตบอลชิงแชมป์แห่งชาติยุโรป 2020 ต่อมาวันที่ 2 มิถุนายน ค.ศ. 2021 เขายังคงมีชื่อในทีมชาติชุดสุดท้ายที่ตัดตัวแล้ว เขาได้ลงเล่นเป็นตัวสำรองในครึ่งหลังของนัดเปิดสนามที่รัสเซียแพ้เบลเยียม 0–3 ต่อมาวันที่ 16 มิถุนายน เขาได้ลงเล่นเป็นตัวจริงและทำประตูชัยช่วยให้รัสเซียเอาชนะฟินแลนด์ไปได้ 1–0
เกียรติประวัติ > สโมสร

โลโคโมติฟมอสโก
รัสเซียนพรีเมียร์ลีก: 2017–18
รัสเซียนคัพ: 2014–15, 2016–17, 2018–19
รัสเซียนซูเปอร์คัพ: 2019
เกียรติประวัติ > รางวัลส่วนตัว

ผู้เล่นอายุไม่เกิน 21 ปียอดเยี่ยมของรัสเซียนพรีเมียร์ลีก: 2013–14
แหล่งข้อมูลอื่น

Profile at Russian Football Premier League site
Profile at FC Lokomotiv Moscow site
| ด ค กผู้เล่นชุดปัจจุบันของอาตาลันตาแบร์กามัสกากัลโช  |
| --- | --- |
 2 Tolói  3 เมเลอ  4 Šutalo  5 Tameze  6 Palomino  7 Czyborra  8 โกเซินส์  9 มูริเอล  10 Gómez (c)  11 ฟร็อยเลอร์  15 เดอ โรน  17 โรเมโร  18 Malinovskyi  19 Djimsiti  22 Bellanova  31 Rossi  33 Hateboer  57 Sportiello  59 มีรันชุค  72 อิลิชิช  88 ปาชาลิช  91 Zapata  95 Gollini  Head coach: Gasperini 
| ด ค กรายชื่อนักกีฬาทีมชาติรัสเซีย – ฟุตบอลโลก 2018 |
| --- | --- | --- |
|  1 อะคินเฟเยฟ (c)  2 เฟียร์นันเดส  3 คูเตปอฟ  4 อิกนาเชวิช  5 เซมิโอนอฟ  6 เชรืยเชฟ  7 คูซยาเยฟ  8 กาซินสกี  9 ดซาโกเอฟ  10 สโมลอฟ  11 ซอบนิน  12 ลูนิออฟ  13 คูเดรียชอฟ  14 กรานัต  15 อล. มีรันชุค  16 อน. มีรันชุค  17 โกโลวิน  18 จีร์คอฟ  19 ซาเมดอฟ  20 กาบูลอฟ  21 เยโรฮิน  22 ดซูย์บา  23 สมอลนีคอฟ  ผู้ฝึกสอน: เชียร์เชซอฟ  |  1 อะคินเฟเยฟ (c)  2 เฟียร์นันเดส  3 คูเตปอฟ  4 อิกนาเชวิช  5 เซมิโอนอฟ  6 เชรืยเชฟ  7 คูซยาเยฟ  8 กาซินสกี  9 ดซาโกเอฟ  10 สโมลอฟ  11 ซอบนิน  12 ลูนิออฟ  13 คูเดรียชอฟ  14 กรานัต  15 อล. มีรันชุค  16 อน. มีรันชุค  17 โกโลวิน  18 จีร์คอฟ  19 ซาเมดอฟ  20 กาบูลอฟ  21 เยโรฮิน  22 ดซูย์บา  23 สมอลนีคอฟ  ผู้ฝึกสอน: เชียร์เชซอฟ  |  |
| ด ค กรายชื่อนักกีฬาทีมชาติรัสเซีย – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 ชูนิน  2 เฟียร์นันเดส  3 ดีเวเยฟ  4 คาราวาเยฟ  5 เซมิโอนอฟ  6 เชรืยเชฟ  7 ออซโดเยฟ  8 บารีนอฟ  9 โซโบเลฟ  10 ซาโบลอตนืย  11 ซอบนิน  12 ดูย์ปิน  13 คูเดรียชอฟ  14 จีคียา  15 มีรันชุค  16 ซาโฟนอฟ  17 โกโลวิน  18 จีร์คอฟ  19 เจมาเลตดีนอฟ  20 อีโอนอฟ  21 โฟมิน  22 ดซูย์บา (c)  23 คูซยาเยฟ  24 มอสโตวอย  25 มาคารอฟ  26 มูริน  ผู้ฝึกสอน: เชียร์เชซอฟ  |  1 ชูนิน  2 เฟียร์นันเดส  3 ดีเวเยฟ  4 คาราวาเยฟ  5 เซมิโอนอฟ  6 เชรืยเชฟ  7 ออซโดเยฟ  8 บารีนอฟ  9 โซโบเลฟ  10 ซาโบลอตนืย  11 ซอบนิน  12 ดูย์ปิน  13 คูเดรียชอฟ  14 จีคียา  15 มีรันชุค  16 ซาโฟนอฟ  17 โกโลวิน  18 จีร์คอฟ  19 เจมาเลตดีนอฟ  20 อีโอนอฟ  21 โฟมิน  22 ดซูย์บา (c)  23 คูซยาเยฟ  24 มอสโตวอย  25 มาคารอฟ  26 มูริน  ผู้ฝึกสอน: เชียร์เชซอฟ  |  |
อาร์เซซิลาอุสที่ 3

| อาร์เซซิลาอุสที่ 3> กษัตริย์แห่งซิเรเน |
| --- | --- |
ครองราชย์: 530-515 ปีก่อนคริสตกาล
ก่อนหน้า: บัตทุสที่ 3
ถัดไป: บัตทุสที่ 4

ประสูติ: ซิเรเน
สวรรคต: 515 ปีก่อนคริสตกาล ซิเรเน
พระราชบุตร: บัสทุสที่ 4
พระราชบิดา: บัตทุสที่ 3
ศาสนา: ศาสนากรีกโบราณ
อาร์เซซิลาอุสที่ 3 แห่งซิเรเน (กรีก: Ἀρκεσίλαος ปกครองในช่วงคริสต์ศตวรรษที่ 6 ก่อนคริสตกาล) เป็นกษัตริย์เชื้อสายกรีกและเป็นผู้ปกครองแห่งซิเรเนในราชวงศ์บัตเทียด พระองค์เป็นพระราชโอรสของกษัตริย์บัตทุสที่ 3 กับพระนางเฟเรติมา และต่อมาหลังพระบิดาของพระองค์สิ้นพระชนม์ พระองค์ได้ขึ้นดำรงตำแหน่งในฐานะกษัตริย์แห่งซิเรเนเมื่อ 530 ปีก่อนคริสตกาล และเป็นผู้ปกครองซิเรเน จนกระทั่งพระองค์ถูกลอบปลงพระชนม์เมื่อประมาณ 515 ปีก่อนคริสตกาล
ดูเพิ่ม

รายพระนามพระมหากษัตริย์แห่งซิเรเน
ที่มา

เฮโรโดตัส, The Histories, Book 4.
[1]
http://www.livius.org/ct-cz/cyrenaica/cyrenaica.html เก็บถาวร 2008-12-31 ที่ เวย์แบ็กแมชชีน
http://www.mediterranees.net/dictionnaires/smith/cyrene.html
เจนเซน (นามสกุล)

| เจนเซน> ที่มา |
| --- | --- |
ความหมาย: "บุตรของเจนส์"
ชื่ออื่น ๆ
แบบต่าง ๆ: จอห์นสัน
เจนเซน (อักษรโรมัน: Jensen) เป็นนามสกุลที่มีต้นกำเนิดจากสแกนดิเนเวีย มีความหมายตรงตัวเป็น บุตรของเจนส์ โดยนามสกุลนี้เคยเป็นนามสกุลยอดนิยมในประเทศเดนมาร์กใน ค.ศ. 2001 แต่ปัจจุบันเป็นนามสกุลทั่วไปที่มีผู้ใช้มากเป็นอันดับ 2 ของประเทศเดนมาร์ก โดยมีประชากรที่ใช้นามสกุลนี้ประมาณร้อยละ 5 นามสกุลยี้ยังสามารถพบในกลุ่มประเทศสแกนดิเนเวียอื่น ๆ เช่น นอร์เวย์ที่มีผู้ใช้นามสกุลนี้มากเป็นอันดับ 9 และในหมู่เกาะแฟโร
เหตุผลที่ไม่มีคำว่า"ตระกูลเจนเซน" น่าจะมาจากการปรับปรุงระบบนามสกุลในคริสต์ศตวรรษที่ 19 เมื่อระบบราชการต้องการใช้นามสกุลในเอกสารของตน ก่อนหน้านั้นผู้คนมักนำชื่อมาจากชื่อของพ่อ
อำเภอเมืองนครปฐม

| อำเภอเมืองนครปฐม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Nakhon Pathom
ที่ว่าการอำเภอเมืองนครปฐม
แผนที่จังหวัดนครปฐม เน้นอำเภอเมืองนครปฐม
พิกัด: 13°49′11″N 100°3′57″E﻿ / ﻿13.81972°N 100.06583°E﻿ / 13.81972; 100.06583
ประเทศ:  ไทย
จังหวัด: นครปฐม
พื้นที่
 • ทั้งหมด: 417.44 ตร.กม. (161.17 ตร.ไมล์)
ประชากร (2564)
 • ทั้งหมด: 278,988 คน
 • ความหนาแน่น: 668.33 คน/ตร.กม. (1,731.0 คน/ตร.ไมล์)
รหัสไปรษณีย์ : 73000
รหัสภูมิศาสตร์: 7301
ที่ตั้งที่ว่าการ: ที่ว่าการอำเภอเมืองนครปฐม  เลขที่ 30 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม 73000
 ส่วนหนึ่งของสารานุกรมประเทศไทย
อำเภอเมืองนครปฐม เป็นอำเภอหนึ่งของจังหวัดนครปฐม
ที่ตั้งและอาณาเขต

อำเภอเมืองนครปฐมมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอกำแพงแสนและอำเภอดอนตูม
ทิศตะวันออก ติดต่อกับอำเภอนครชัยศรี
ทิศใต้ ติดต่อกับอำเภอสามพราน และอำเภอบางแพ (จังหวัดราชบุรี)
ทิศตะวันตก ติดต่อกับอำเภอโพธารามและอำเภอบ้านโป่ง (จังหวัดราชบุรี)
ประวัติ

นครปฐมเป็นพื้นที่อู่อารยธรรมสำคัญที่มีประวัติความเป็นมายาวนานในแผ่นดินสุวรรณภูมิ จากหลักฐานทางประวัติศาสตร์กล่าวว่า เมืองนครปฐมแต่เดิมนั้นตั้งอยู่ริมทะเล เป็นเมืองเก่าแก่ มีความเจริญรุ่งเรืองมานับตั้งแต่สมัยสุวรรณภูมิ และเป็นราชธานีสำคัญในสมัยทวารวดี ในยุคนั้นนครปฐมเป็นแหล่งเผยแพร่อารยธรรมจากประเทศอินเดีย ซึ่งรวมทั้งพุทธศาสนา จึงเป็นศูนย์กลางของความเจริญ มีชนชาติต่างๆ อพยพเข้ามาตั้งถิ่นฐานอยู่เป็นจำนวนมาก
ต่อมาได้เกิดความแห้งแล้งขึ้นในเมืองนครปฐม เพราะกระแสน้ำที่ไหลผ่านตัวเมืองเปลี่ยนเส้นทาง ประชาชนจึงอพยพไปตั้งหลักแหล่งอยู่ริมน้ำ และสร้างเมืองใหม่ขึ้นชื่อ “เมืองนครไชยศรี” หรือ “ศรีวิชัย” นครปฐมจึงกลายเป็นเมืองร้างมาเป็นเวลาหลายร้อยปี จนกระทั่งพระบาทสมเด็จพระจอมเกล้าเจ้าอยู่หัว ขณะที่ทรงยังผนวชได้ธุดงค์ไปพบพระปฐมเจดีย์ และทรงเห็นว่าเป็นเจดีย์องค์ใหญ่ไม่มีที่ใดเทียบเท่า ครั้นเมื่อได้ครองราชย์ จึงโปรดฯ ให้ก่อเจดีย์แบบลังกาครอบองค์เดิมไว้ โดยให้ชื่อว่า “พระปฐมเจดีย์” ทรงปฏิสังขรณ์สิ่งต่างๆ ในบริเวณองค์พระปฐมเจดีย์ให้มีสภาพดี และโปรดฯ ให้ขุดคลองเจดีย์บูชาเพื่อให้การเสด็จมานมัสการสะดวกขึ้น
ต่อมาในสมัยพระบาทสมเด็จพระจุลจอมเกล้าเจ้าอยู่หัว ได้เริ่มก่อสร้างทางรถไฟสายใต้ผ่านเมืองนครปฐม ซึ่งขณะนั้นยังเป็นป่ารก พระองค์จึงโปรดฯ ให้ย้ายเมืองจากตำบลท่านา อำเภอเมืองนครไชยศรี มาตั้งที่องค์พระปฐมเจดีย์เหมือนเช่นครั้งสมัยโบราณ และเปลี่ยนแปลงชื่ออำเภอพระปฐมเจดีย์ ให้เป็น อำเภอเมืองนครปฐม เนื่องจากเป็นเมืองศูนย์กลางของจังหวัดนครปฐม และลดฐานะอำเภอเมืองนครไชยศรีลงเป็นอำเภอนครไชยศรีจนปัจจุบัน
การแบ่งเขตการปกครอง > การปกครองท้องที่

อำเภอเมืองนครปฐมแบ่งเขตการปกครองออกเป็น 25 ตำบล 217 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | พระปฐมเจดีย์ | Phra Pathom Chedi | – | 26,445 |
| 2. | บางแขม | Bang Khaem | 10 | 12,816 |
| 3. | พระประโทน | Phra Prathon | 9 | 11,155 |
| 4. | ธรรมศาลา | Thammasala | 7 | 12,447 |
| 5. | ตาก้อง | Ta Kong | 10 | 6,873 |
| 6. | มาบแค | Map Khae | 11 | 8,678 |
| 7. | สนามจันทร์ | Sanam Chan | 6 | 13,921 |
| 8. | ดอนยายหอม | Don Yai Hom | 9 | 11,458 |
| 9. | ถนนขาด | Thanon Khat | 6 | 7,985 |
| 10. | บ่อพลับ | Bo Phlap | 8 | 15,697 |
| 11. | นครปฐม | Nakhon Pathom | 10 | 21,681 |
| 12. | วังตะกู | Wang Taku | 8 | 6,325 |
| 13. | หนองปากโลง | Nong Pak Long | 10 | 9,281 |
| 14. | สามควายเผือก | Sam Khwai Phueak | 6 | 11,687 |
| 15. | ทุ่งน้อย | Thung Noi | 7 | 5,847 |
| 16. | หนองดินแดง | Nong Din Daeng | 8 | 8,603 |
| 17. | วังเย็น | Wang Yen | 6 | 3,158 |
| 18. | โพรงมะเดื่อ | Phrong Maduea | 17 | 17,057 |
| 19. | ลำพยา | Lam Phaya | 9 | 13,256 |
| 20. | สระกะเทียม | Sa Kathiam | 14 | 7,134 |
| 21. | สวนป่าน | Suan Pan | 6 | 3,471 |
| 22. | ห้วยจรเข้ | Huai Chorakhe | 7 | 12,585 |
| 23. | ทัพหลวง | Thap Luang | 14 | 10,728 |
| 24. | หนองงูเหลือม | Nong Ngu Lueam | 11 | 10,401 |
| 25. | บ้านยาง | Ban Yang | 11 | 9,144 |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองนครปฐมประกอบด้วยองค์กรปกครองส่วนท้องถิ่น 28 แห่ง ได้แก่
เทศบาลนครนครปฐม ครอบคลุมพื้นที่ตำบลพระปฐมเจดีย์ทั้งตำบล และบางส่วนของตำบลบางแขม ตำบลพระประโทน ตำบลสนามจันทร์ ตำบลบ่อพลับ ตำบลนครปฐม ตำบลหนองปากโลง ตำบลลำพยา และตำบลห้วยจรเข้
เทศบาลเมืองนครปฐม ครอบคลุมพื้นที่ตำบลนครปฐม (เขตองค์การบริหารส่วนตำบลนครปฐมเดิม)
เทศบาลเมืองสามควายเผือก ครอบคลุมพื้นที่ตำบลสามควายเผือกทั้งตำบล
เทศบาลตำบลดอนยายหอม ครอบคลุมพื้นที่บางส่วนของตำบลดอนยายหอม
เทศบาลตำบลธรรมศาลา ครอบคลุมพื้นที่บางส่วนของตำบลธรรมศาลา
เทศบาลตำบลโพรงมะเดื่อ ครอบคลุมพื้นที่บางส่วนของตำบลหนองดินแดงและตำบลโพรงมะเดื่อ
เทศบาลตำบลบ่อพลับ ครอบคลุมพื้นที่ตำบลบ่อพลับ (นอกเขตเทศบาลนครนครปฐม)
เทศบาลตำบลมาบแค ครอบคลุมพื้นที่ตำบลมาบแคทั้งตำบล
เทศบาลตำบลตาก้อง ครอบคลุมพื้นที่ตำบลตาก้องทั้งตำบล
องค์การบริหารส่วนตำบลบางแขม ครอบคลุมพื้นที่ตำบลบางแขม (นอกเขตเทศบาลนครนครปฐม)
องค์การบริหารส่วนตำบลพระประโทน ครอบคลุมพื้นที่ตำบลพระประโทน (นอกเขตเทศบาลนครนครปฐม)
องค์การบริหารส่วนตำบลธรรมศาลา ครอบคลุมพื้นที่ตำบลธรรมศาลา (นอกเขตเทศบาลตำบลธรรมศาลา)
องค์การบริหารส่วนตำบลสนามจันทร์ ครอบคลุมพื้นที่ตำบลสนามจันทร์ (นอกเขตเทศบาลนครนครปฐม)
องค์การบริหารส่วนตำบลดอนยายหอม ครอบคลุมพื้นที่ตำบลดอนยายหอม (นอกเขตเทศบาลตำบลดอนยายหอม)
องค์การบริหารส่วนตำบลถนนขาด ครอบคลุมพื้นที่ตำบลถนนขาดทั้งตำบล
องค์การบริหารส่วนตำบลวังตะกู ครอบคลุมพื้นที่ตำบลวังตะกูทั้งตำบล
องค์การบริหารส่วนตำบลหนองปากโลง ครอบคลุมพื้นที่ตำบลหนองปากโลง (นอกเขตเทศบาลนครนครปฐม)
องค์การบริหารส่วนตำบลทุ่งน้อย ครอบคลุมพื้นที่ตำบลทุ่งน้อยทั้งตำบล
องค์การบริหารส่วนตำบลหนองดินแดง ครอบคลุมพื้นที่ตำบลหนองดินแดง (นอกเขตเทศบาลตำบลโพรงมะเดื่อ)
องค์การบริหารส่วนตำบลวังเย็น ครอบคลุมพื้นที่ตำบลวังเย็นทั้งตำบล
องค์การบริหารส่วนตำบลโพรงมะเดื่อ ครอบคลุมพื้นที่ตำบลโพรงมะเดื่อ (นอกเขตเทศบาลตำบลโพรงมะเดื่อ)
องค์การบริหารส่วนตำบลลำพยา ครอบคลุมพื้นที่ตำบลลำพยา (นอกเขตเทศบาลนครนครปฐม)
องค์การบริหารส่วนตำบลสระกะเทียม ครอบคลุมพื้นที่ตำบลสระกะเทียมทั้งตำบล
องค์การบริหารส่วนตำบลสวนป่าน ครอบคลุมพื้นที่ตำบลสวนป่านทั้งตำบล
องค์การบริหารส่วนตำบลห้วยจรเข้ ครอบคลุมพื้นที่ตำบลห้วยจรเข้ (นอกเขตเทศบาลนครนครปฐม)
องค์การบริหารส่วนตำบลทัพหลวง ครอบคลุมพื้นที่ตำบลทัพหลวงทั้งตำบล
องค์การบริหารส่วนตำบลหนองงูเหลือม ครอบคลุมพื้นที่ตำบลหนองงูเหลือมทั้งตำบล
องค์การบริหารส่วนตำบลบ้านยาง ครอบคลุมพื้นที่ตำบลบ้านยางทั้งตำบล
ภาพ

พระปฐมเจดีย์ในปัจจุบัน
คลองเจดีย์บูชา
ถนนในอำเภอเมืองนครปฐม
วัดพระประโทณเจดีย์วรวิหาร เป็นพระอารามหลวงชั้นตรี ชนิดวรวิหาร ตำบลพระประโทน อำเภอเมืองนครปฐม จังหวัดนครปฐม
วัดพระประโทณเจดีย์
สโมสรฟุตบอลเชจูยูไนเต็ด

สโมสรฟุตบอลเชจูยูไนเต็ด (เกาหลี: 제주 유나이티드 FC) เป็นสโมสรฟุตบอลอาชีพ ตั้งอยู่ที่จังหวัดเชจู ประเทศเกาหลีใต้ ในอดีต เคยรู้จักกันในชื่อสโมสรฟุตบอลยูก็องเอเลแฟนส์ หรือ บูช็อนเอสเค
เกียรติประวัติ > การแข่งขันในประเทศ > ลีก

เคลีกคลาสสิก
เกียรติประวัติ > การแข่งขันในประเทศ > ถ้วย

เอฟเอคัพ
ลีกคัพ
เกียรติประวัติ > การแข่งขันระหว่างประเทศ > กระชับมิตร

ฟุตบอลชิงถ้วยพระราชทานคิงส์คัพ
ผู้เล่น > ชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ปล่อยยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

เว็บไซต์อย่างเป็นทางการ (เกาหลี)
| ด ค กเคลีก |
| --- | --- |
เคลีก 1 (2024):  แทกู  แทจ็อนฮานาซิติเซน  คังว็อน  คิมช็อนซังมู  ควังจู  อินช็อนยูไนเต็ด  เชจู ยูไนเต็ด  ช็อนบุกฮุนไดมอเตอส์  โพฮัง สตีลเลอส์  เอฟซีโซล  ซูว็อนซัมซุงบลูวิงส์  อุลซันฮุนได 
เคลีก 2 (2024):  อันซานกรีเนอร์  อันยัง  ปูช็อน 1995  ปูซานไอพาร์ก  ชอนัน ซิตี  ชุนบุก ช็องจู  จุงนัมอาซัน  คิมโพ  คย็องนัม  ช็อนนัมดรากอนส์  ซ็องนัม  โซลอีแลนด์  ซูว็อน 
| ด ค กแชมเปียนเคลีก 1 |
| --- | --- | --- |
| แชมป์ 9 สมัย |   ช็อนบุกฮุนไดมอเตอส์ (2009, 2011, 2014, 2015, 2017, 2018, 2019, 2020, 2021)  |  |
| แชมป์ 7 สมัย |  ซ็องนัม (1993, 1994, 1995, 2001, 2002, 2003, 2006)  |  |
| แชมป์ 6 สมัย |   เอฟซีโซล (1985, 1990, 2000, 2010, 2012, 2016)  |  |
| แชมป์ 5 สมัย |   โพฮัง สตีลเลอส์ (1986, 1988, 1992, 2007, 2013)  |  |
| แชมป์ 4 สมัย |   ซูว็อนซัมซุงบลูวิงส์ (1998, 1999, 2004, 2008)  ปูซานไอพาร์ก (1984, 1987, 1991, 1997)  |  |
| แชมป์ 3 สมัย |   อุลซันฮุนได (1996, 2005, 2022)  |  |
| แชมป์สมัยเดียว |   เชจูยูไนเต็ด (1989)  ฮาลเลลูยาห์ (1983)  |  |
อีเมอร์สัน, เลค แอนด์ พาล์มเมอร์

| Emerson, Lake & Palmer |
| --- | --- |

ข้อมูลพื้นฐาน
ที่เกิด: อังกฤษ
แนวเพลง: โปรเกรสซีฟร็อก, ซิมโฟนิกร็อก
ช่วงปี: 1970–1978, 1992–1998
ค่ายเพลง: Manticore

สมาชิก: คีธ อีเมอร์สัน (คีย์บอร์ด)  เกร็ก เลค (กีตาร์, เบส)  คาร์ล พาล์มเมอร์ (กลอง, เพอร์คัสชัน)

เว็บไซต์: emersonlakepalmer.com
อีเมอร์สัน, เลค แอนด์ พาล์มเมอร์ (Emerson, Lake & Palmer) หรือ ELP เป็นวงดนตรีร็อกจากประเทศอังกฤษ ก่อตั้งเมื่อ พ.ศ. 2513 โดย คีธ อีเมอร์สัน มือคีย์บอร์ดจากวงไนซ์ และ เกร็ก เลค มือกีตาร์จากวงคิง คริมสัน ซึ่งพบกันเมื่อทั้งสองวงออกแสดงคอนเสิร์ตร่วมกันสองครั้ง  พบว่ามีแนวทางดนตรีเข้ากันได้ และคิดจะตั้งวงดนตรีที่ประกอบด้วยเครื่องดนตรีสามชิ้น คือ คีย์บอร์ด กีตาร์และกลอง
อีเมอร์สัน และเลค ชักชวนมิทช์ มิทเชล มือกลองวง The Jimi Hendrix Experience ของจิมิ เฮนดริกซ์มาร่วมงาน มิทช์ มิทเชลปฏิเสธ แต่ก็ทำให้ จิมิ เฮนดริกซ์ สนใจจะมาร่วมงานด้วย  และในที่สุดทางวงก็ได้สมาชิกคนสุดท้าย คือ คาร์ล พาล์มเมอร์
ข่าวที่ว่า จิมิ เฮนดริกซ์ จะมาร่วมกับวงนี้ เป็นที่สนใจของสื่อมวลชนอังกฤษ นำเสนอข่าวว่าวงดนตรีที่ตั้งขึ้นนี้จะใช้ชื่อว่า Hendrix, Emerson, Lake & Palmer หรือ HELP แต่แล้วจิมิ เฮนดริกซ์ ก็เสียชีวิตลงเมื่อวันที่ 19 กันยายน พ.ศ. 2513 ก่อนที่จะได้ร่วมงานกัน
อีเมอร์สัน, เลค แอนด์ พาล์มเมอร์ ผลิตงานดนตรีในแนวโปรเกรสซีฟร็อก และซิมโฟนิกร็อก ออกมาทั้งสิ้น 9 ชุด มียอดขายประมาณ 30 ล้านชุด และมีช่วงระยะเวลาสั้นๆ ในปี พ.ศ. 2528-29 ที่ได้ โคซี พาวเวลล์ มาเป็นมือกลองของวง (เนื่องจาก พาล์มเมอร์ ติดสัญญาต้องออกตระเวนแสดงสดในประเทศแถบเอเชีย) ช่วงนี้ วงใช้ชื่อว่า Emerson, Lake & Powell ชื่อย่อ ELPowell หรืออาจจะใช้ ELP เหมือนกัน
ผลงาน > สตูดิโออัลบั้ม

Emerson, Lake and Palmer (1970) #4 UK, #18 US
Tarkus (1971) #1 UK, #9 US
Trilogy (1972) #2 UK, #5 US
Brain Salad Surgery (1973) #2 UK, #11 US
Works, Vol. 1 (1977) #9 UK, #12 US
Works, Vol. 2 (1977) #20 UK, #37 US
Love Beach (1978) #48 UK, #55 US
Black Moon (1992) #78 US
In the Hot Seat (1994)
I Believe In Father Christmas (1995)
Reworks: Brain Salad Surgery (2003)
ผลงาน > บันทึกการแสดงสด

Pictures at an Exhibition (live) (1971) #3 UK, #10 US
Welcome Back My Friends to the Show That Never Ends (1974) (live) #5 UK, #4 US
In Concert (live) (1979) #79 US
Live at the Royal Albert Hall (live) (1993)
Works Live (1993)
Live at the Isle of Wight Festival 1970 (live) (1997)
Live in Poland (live) (1997)
แหล่งข้อมูลอื่น

เว็บไซต์ทางการของ ELP เก็บถาวร 2007-05-09 ที่ เวย์แบ็กแมชชีน
เว็บไซต์ทางการของ คีธ อีเมอร์สัน เก็บถาวร 2006-10-22 ที่ เวย์แบ็กแมชชีน
เว็บไซต์ทางการของ เกร็ก เลค
เว็บไซต์ทางการของ คาร์ล พาล์มเมอร์
ELP Digest
ภาพปกอัลบั้ม Brain Salad Surgery ออกแบบโดย เอช อาร์ กีเกอร์
อุดมศักดิ์ นิติมนตรี

| อุดมศักดิ์ นิติมนตรี |
| --- | --- |

ตุลาการศาลรัฐธรรมนูญไทย
ดำรงตำแหน่ง 3 สิงหาคม พ.ศ. 2549 – 19 กันยายน พ.ศ. 2549
ดำรงตำแหน่ง 28 พฤษภาคม พ.ศ. 2551 – 19 สิงหาคม พ.ศ. 2563
 
ข้อมูลส่วนบุคคล
เกิด: 4 พฤษภาคม พ.ศ. 2491 (76 ปี)

นายอุดมศักดิ์ นิติมนตรี (เกิดเมื่อวันที่ 4 พฤษภาคม 2491) ประธานกรรมการสรรหา กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  ตุลาการศาลปกครองสูงสุด (เคยย้ายไปดำรงตำแหน่งตุลาการศาลรัฐธรรมนูญ ที่แต่งตั้งจากตุลาการศาลปกครองสูงสุด เมื่อ 3 สิงหาคม 2549) และมีพระบรมราชโองการโปรดเกล้า ฯ แต่งตั้งให้ดำรงตำแหน่งตุลาการศาลปกครองสูงสุดอีกครั้ง เมื่อวันที่ 8 กุมภาพันธ์ 2550 และมีพระบรมราชโองการโปรดเกล้า ฯ แต่งตั้งให้ดำรงตำแหน่งตุลาการศาลรัฐธรรมนูญอีกครั้งหนึ่ง เมื่อ 28 พฤษภาคม 2551 จนกระทั่งลาออกและพ้นจากตำแหน่งตุลาการศาลรัฐธรรมนูญเมื่อ 19 สิงหาคม พ.ศ. 2563
การศึกษา

นิติศาสตร์บัณฑิต มหาวิทยาลัยธรรมศาสตร์
เนติบัณฑิตไทย
การทำงาน

ผู้พิพากษาศาลฎีกา
ผู้พิพากษาหัวหน้าคณะในศาลอุทธรณ์
รองอธิบดีผู้พิพากษาศาลแพ่ง
ตุลาการศาลปกครองสูงสุด (3 มีนาคม พ.ศ. 2549 - 12 พฤษภาคม 2549)
ตุลาการศาลรัฐธรรมนูญ (3 สิงหาคม พ.ศ. 2549 - 19 กันยายน 2549)
ตุลาการศาลปกครองสูงสุด (8 กุมภาพันธ์ พ.ศ. 2550- 8 พฤษภาคม พ.ศ. 2551)
ตุลาการศาลรัฐธรรมนูญ (28 พฤษภาคม พ.ศ. 2551 - 19 สิงหาคม พ.ศ. 2563)
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
อุดมศิลป์ สอนบุตรนาค

| ข้อมูลส่วนตัว |
| --- | --- | --- | --- |
ชื่อเต็ม:  อุดมศิลป์ สอนบุตรนาค
วันเกิด:  1 มิถุนายน พ.ศ. 2490 (77 ปี)
สถานที่เกิด:  จังหวัดลพบุรี ประเทศไทย
ตำแหน่ง:  กองหน้า
สโมสรเยาวชน
พ.ศ. 2506–2510:  ธนาคารกรุงเทพ
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2509 |  ธนาคารกรุงเทพ |   |   |
| พ.ศ. 2510 |  ธนาคารกรุงเทพ |   |   |
ทีมชาติ‡
| พ.ศ. 2509–2511 |  ไทย |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 กันยายน พ.ศ. 2555 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 กันยายน พ.ศ. 2555
อุดมศิลป์ สอนบุตรนาค ชื่อเล่น หน่อย หรือที่คนทั่วไปรู้จักในชื่อ เป๊ปซี่ (เกิดวันที่ 1 มิถุนายน พ.ศ. 2490) เป็นอดีตนักฟุตบอลทีมชาติไทย ผู้เข้าแข่งขันในกีฬาฟุตบอลในโอลิมปิกฤดูร้อน 1968 ที่ประเทศเม็กซิโก กับเพื่อนร่วมทีม อาทิ ชัชชัย พหลแพทย์, นิวัฒน์ ศรีสวัสดิ์ และเชาว์ อ่อนเอี่ยม ซึ่งอุดมศิลป์เป็นชาวไทยเพียงคนเดียวที่สามารถทำประตูได้ในการแข่งขันกีฬาฟุตบอลในโอลิมปิกรอบ 16 ทีมสุดท้ายตราบจนปัจจุบัน
ประวัติ

อุดมศิลป์ สอนบุตรนาค เป็นชาวจังหวัดลพบุรี และสำเร็จการศึกษาระดับ ปวส. จากโรงเรียนกิตติพาณิชย์ เขาได้รับการทาบทามจาก บุญชู โรจนเสถียร ซึ่งเป็นนายกสโมสรฟุตบอลธนาคารกรุงเทพร่วมทีมนักเตะระดับเยาวชน ซึ่งกลายเป็นกำลังสำคัญของทีมชาติไทยในเวลาต่อมา อุดมศิลป์ติดทีมชาติไทยครั้งแรกในเอเชียนเกมส์ 1966 ในฐานะตัวสำรอง ก่อนที่จะเข้าแข่งขันในกีฬาแหลมทอง 1967 ที่ซึ่งเขาสามารถทำแฮตทริก 3 ประตูในรอบแรก
ณ วันที่ 16 ตุลาคม พ.ศ. 2511 ทีมชาติไทยได้พบกับทีมชาติกัวเตมาลา ในกีฬาฟุตบอลในโอลิมปิกฤดูร้อน 1968 ซึ่งผลการแข่งขันวันนั้นทีมชาติไทยแพ้ทีมชาติกัวเตมาลา 1-4 โดยทีมชาติกัวเตมาลาทำประตูขึ้นนำก่อน 1 ประตูต่อ 0 แล้วเมื่อเวลาการแข่งขันใกล้จะหมดครึ่งแรก อุดมศิลป์ สามารถทำประตูตีเสมอ 1 ต่อ 1 ซึ่งได้รับการบันทึกไว้ในประวัติศาสตร์ฟุตบอลไทยในฐานะการทำประตูในกีฬาโอลิมปิกประตูแรก และยังเป็นประตูเดียวที่ทีมชาติไทยทำได้ในการแข่งขันฟุตบอลในโอลิมปิกจนถึงปัจจุบัน ประตูดังกล่าวยังเป็นการทำประตูครั้งสุดท้ายในฐานะทีมชาติของ อุดมศิลป์ สอนบุตรนาค ก่อนที่เขาจะตัดสินใจเดินทางไปศึกษาต่อที่สหรัฐอเมริกา และพำนักที่ประเทศดังกล่าว จวบจนปัจจุบัน
พ.ศ. 2554 อุดมศิลป์ ได้รับเลือกเป็นหนึ่งในผู้รับรางวัลฮอลล์ออฟเฟม ในงานมอบรางวัลสยามกีฬาอวอร์ดส์ 2011 ในฐานะอดีตนักกีฬาผู้มีผลงานโดดเด่น
เกียรติประวัติ

รางวัลอัศวพาหุ ผู้ทรงคุณค่าต่อวงการฟุตบอล
ฮอลล์ออฟเฟม สยามกีฬาอวอร์ดส์ 2011
แหล่งข้อมูลอื่น

| ด ค กรายชื่อนักกีฬาทีมชาติไทย – โอลิมปิกฤดูร้อน 1968 |
| --- | --- | --- |
|  1 เชาว์  2 สราวุธ  3 ณรงค์  4 ยงยุทธ  5 ไพศาล  6 จีรวัฒน์  7 สนอง  8 ไพบูลย์  9 ชัชชัย  10 เกรียงศักดิ์  11 อุดมศิลป์  12 ณรงค์  13 นิวัฒน์  14 สุพจน์  15 บุญเลิศ  16 ประเดิม  17 วิชัย  18 เกรียงศักดิ์  ผู้ฝึกสอน: กึนเทอร์  |  1 เชาว์  2 สราวุธ  3 ณรงค์  4 ยงยุทธ  5 ไพศาล  6 จีรวัฒน์  7 สนอง  8 ไพบูลย์  9 ชัชชัย  10 เกรียงศักดิ์  11 อุดมศิลป์  12 ณรงค์  13 นิวัฒน์  14 สุพจน์  15 บุญเลิศ  16 ประเดิม  17 วิชัย  18 เกรียงศักดิ์  ผู้ฝึกสอน: กึนเทอร์  |  |
อาร์เซซิลาอุสที่ 4

| อาร์เซซิลาอุสที่ 4> กษัตริย์แห่งซิเรเน |
| --- | --- |
ครองราชย์: 465-440 ปีก่อนคริสตกาล
ก่อนหน้า: บัตทุสที่ 4
ถัดไป: ราชวงศ์บัตเทียดสิ้นสุดลง

ประสูติ: ซิเรเน
สวรรคต: 440 ปีก่อนคริสตกาล ซิเรเน
พระราชบุตร: บัตทุสที่ 5
พระราชบิดา: บัตทุสที่ 4
ศาสนา: ศาสนากรีกโบราณ
อาร์เซซิลาอุสที่ 4 แห่งซิเรเน (กรีก: Ἀρκεσίλαος, ปกครองในช่วงคริสต์ศตวรรษที่ 5 ก่อนคริสตกาล) เป็นกษัตริย์แห่งซิเรเนและกษัตริย์พระองค์ที่แปดและพระองค์สุดท้ายของราชวงศ์บัตเทียด พระองค์ทำหน้าที่เป็นกษัตริย์หุ่นซึ่งอยู่ภายใต้อำนาจของจักรวรรดิเปอร์เซีย
พระประวัติ

อาร์เซซิลาอุสเป็นพระราชโอรสพระองค์เดียวของกษัตริย์บัตทุสที่ 4 เมื่อพระบิดาของพระองค์สิ้นพระชนม์เมื่อ 465 ปีก่อนคริสตกาล และใน 462 ปีก่อนคริสตกาล พระองค์ได้รับรางวัลการแข่งขันรถม้าศึกในการแข่งขันไพเธียนที่เดลฟี โดยใช้ม้าพื้นเมืองลิเบีย
พระองค์ได้เนรเทศขุนนางชาวซิเรเนจำนวนมากและนำทหารรับจ้างเพื่อสนับสนุนการปกครองของพระองค์ อันเป็นผลมาจากการกระทำของพระองค์ ทำให้ชาวซิเรเนได้ก่อกบฎและบังคับให้พระองค์ออกไปจากตำแหน่งของกษัตริย์ ทำให้พระองค์หนีไปที่เมืองยูเอสเพริเดส (ปัจจุบัน เมิองเบงกาซี) กับพระราชโอรสพระองค์คนเดียวนามว่า บัตทุสที่ 5
พระองค์พร้อมกับพระราชโอรสของพระองค์ถูกสังหารโดยชาวซิเรเนเมื่อ 440 ปีก่อนคริสตกาล ได้มีการกล่าวกันว่าหลังจากพระราชโอรสของพระองค์ถูกสังหารแล้ว ชาวซิเรเนได้ตัดศีรษะของพระองค์แล้วโยนศีรษะลงไปในทะเล หลังจากการสิ้นพระชนม์ของพระองค์อย่างทารุณ ทำให้ระบอบกษัตริย์ของราชวงศ์บัตเทียดเป็นอันสิ้นสุดลงและยังทำให้เมืองซิเรเนตกเป็นสาธารณรัฐภายใต้การปกครองของเปอร์เซีย
ดูเพิ่ม

รายพระนามพระมหากษัตริย์แห่งซิเรเน
ที่มา

Pindar's odes to Arcesilaus
Smith dictionary
http://www.livius.org/ct-cz/cyrenaica/cyrenaica.html เก็บถาวร 2008-12-31 ที่ เวย์แบ็กแมชชีน
http://www.mediterranees.net/dictionnaires/smith/cyrene.html
https://web.archive.org/web/20070805144946/http://ancientworlds.net/aw/Article/762227
อินทรีน้อย ลูกหนองไก่ขัน

| อินทรีน้อย ลูกหนองไก่ขัน |
| --- | --- |
เกิด: ธวัช พิมพ์ทรัพย์ 16 กันยายน พ.ศ. 2501 (66 ปี)
อินทรีน้อย ลูกหนองไก่ขัน หรือ อินทรีน้อย ส.ธนิกุล (16 กันยายน พ.ศ. 2501 – ) เป็นนักมวยไทยชาวไทยในอดีต ที่สร้างความฮือฮาอย่างมาก ด้วยการแต่งหน้าทาปาก และสวมชุดลิเก ก่อนทำการแข่งขัน
ประวัติ

อินทรีน้อย ลูกหนองไก่ขัน มีชื่อจริงคือ ธวัช พิมพ์ทรัพย์ (ชื่อเล่น วัช) เป็นบุคคลภูมิลำเนาจากอำเภอท่าม่วง จังหวัดกาญจนบุรี ในปี พ.ศ. 2518 เขามีค่าตัวที่ประมาณสองหมื่นบาท
การแข่งขันที่สร้างตำนานความยิ่งใหญ่ คือรายการคู่เอกศึกวันทรงชัย ณ วันที่ 7 มิถุนายน พ.ศ. 2520 ที่จัดขึ้นโดยทรงชัย รัตนสุบรรณ ซึ่งเขาได้พบกับกาเซ็มน้อย เกียรติ ต.สร้าง ผู้เป็นนักมวยไทยเชื้อสายมุสลิม ด้วยเงินเดิมพัน 6 แสนบาท จากรายการดังกล่าว อินทรีน้อยเป็นฝ่ายชนะคะแนน
วันที่ 11 กันยายน พ.ศ. 2521 ที่เวทีมวยราชดำเนิน เขาได้พบกับคู่ชกอย่างปูจ๋า (ศักดิ์แสงทอง) ธนากร เจ้าของฉายาจอมคาถา ซึ่งได้มาจากการนั่งบริกรรมคาถาในช่วงพักยก อย่างไรก็ตาม ในศึกดังกล่าวอินทรีน้อยก็เป็นฝ่ายชนะคะแนนไปแบบขาดลอย
ภายหลัง อินทรีน้อยได้ย้ายมาอยู่ค่าย ส.ธนิกุล โดยในปี พ.ศ. 2526 เขาเป็นคู่ชกคนสุดท้ายของเผด็จศึก พิษณุราชันย์ ซึ่งเป็นนักชกถ้วยพระราชทาน จากการแข่งขันดังกล่าว อินทรีน้อยเป็นฝ่ายชนะคะแนน และเผด็จศึกประกาศแขวนนวมหลังจากนั้น